ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2321/97 υποβολή: Leonie van Bladel (UPE) προς το Συμβούλιο (18 Iουλίου 1997)

Θέμα: Νομική Ασφάλεια σε ό,τι αφορά την κατοχή ολλανδικού διαβατηρίου

1. Στις 2 Οκτωβρίου 1997, το δημοτικό συμβούλιο του Άμστερνταμ πληροφόρησε τον έχοντα λάβει την ολλανδική υπηκοότητα πατέρα της νεαρής Jolanda Bona, ηλικίας 14 ετών, από το Σουρινάμ, σχετικά με την πρόθεσή του να διαγράψει την ολλανδική υπηκοότητα της Jolanda Letitia Bona από την δημοτική τράπεζα δεδομένων προσωπικού χαρακτήρα και να της αφαιρέσει το ολλανδικό της διαβατήριο. Αντιλαμβάνεται η Oλλανδική Προεδρία ότι το μέτρο αυτό καθώς και η αφαίρεση του ολλανδικού διαβατηρίου το οποίο είχε χορηγηθεί στη Jolanda Bona στις 9 Σεπτεμβρίου 1996 αντιβαίνουν πλήρως προς το εθνικό καθώς και το διεθνές δίκαιο και ότι οι μέθοδοι που εφαρμόζει το δημοτικό συμβούλιο του Άμστερνταμ υπονομεύουν σοβαρά την εμπιστοσύνη του ευρωπαίου πολίτη στο κράτος δικαίου και την εφαρμοζόμενη διαδικασία;

2. Δεν κρίνει η Προεδρία ότι ανεξάρτητα από το ερώτημα εάν η μονομερής αφαίρεση διαβατηρίου χωρίς την άδεια του ενδιαφερομένου ή/η διαγραφή της εθνικότητας από τη δημοτική τράπεζα δεδομένων προσωπικού χαρακτήρα στέκουν από νομική άποψη, τα μέτρα του δημοτικού συμβουλίου του Άμστερνταμ απάδουν της αξιοπρέπειας ενός ευρωπαϊκού διαχειριστικού οργάνου ακόμη και αν κρίνεται σκόπιμη η αποκατάσταση λαθών του παρελθόντος;

3. Δεν κρίνει η Προεδρία ότι η συμπεριφορά αυτή του δημοτικού συμβουλίου του Άμστερνταμ είναι ανάρμοστη προκειμένου για τα συμφέροντα και τις ευαισθησίες των πολιτών, εν προκειμένω μιας νεαρής κοπέλλας 14 ετών, στη σημερινή Ευρώπη;

4. Είναι διατεθειμένη η Προεδρία να προβεί σε διαβουλεύσεις με τα ενεχόμενα μέρη, με στόχο την επανεξέταση της απόφασης του δημοτικού συμβουλίου του Άμστερνταμ, απόφαση η οποία, όλως παραδόξως ελήφθη κατόπιν διαταγής του Ολλανδού Υφυπουργού, έχοντας υπόψη το γεγονός ότι οι ευρωπαίοι πολίτες θα πρέπει να μπορούν να εμπιστεύονται ένα ευρωπαϊκό κράτος δικαίου καθώς και το γεγονός ότι ο πατέρας και οι δύο μικρές αδελφές της Jolanda Bona θα μπορούσαν να διατηρήσουν την ολλανδική τους υπηκοότητα καθώς και το διαβατήριο που τους χορηγήθηκε στις 9 Σεπτεμβρίου 1996 και ως εκ τούτου η Jolanda Bona θα ήταν το μοναδικό μέλος της οικογένειας που απελαύνεται;

Κοινή απάντηση στις γραπτές ερωτήσεις E-2321/97 και Ε-2672/97 (20 Ιανουαρίου 1998)

H κτήση και η απώλεια της υπηκοότητας κράτους μέλους της Ευρωπαϊκής Ενωσης είναι θέματα της αποκλειστικής αρμοδιότητας του αφορώμενου κράτους. Δεν υπάρχει κανένα νομοθέτημα του κοινοτικού δικαίου ή της Ευρωπαϊκής 'Ενωσης σχετικό με αυτά τα θέματα.

Το Συμβούλιο αδυνατεί συνεπώς να αποφανθεί ως προς τα ερωτήματα που του θέτει η Αξιότιμη Κυρία Βουλευτής.
ΓΡΑΠΤΗ ΕΡΩΤΗΣΗ E-3208/97 υποβολή: Νικήτας Κακλαμάνης (UPE) προς το Συμβούλιο (15 Οκτωβρίου 1997)

Θέμα: Κατάργηση των αδασμολογήτων ζωνών στην ΕΕ

Όπως είναι γνωστό, έχει αποφασισθεί να καταργηθούν σε λιγότερο από δύο χρόνια οι Αδασμολόγητες Ζώνες στην ΕΕ. Η απόφαση αυτή αναμένεται να έχει σημαντικές οικονομικές επιπτώσεις, ενώ το ίδιο θα συμβεί και στον τομέα της απασχόλησης.

Θα ήθελα να πληροφορηθώ από το Συμβούλιο αν έχει υπάρξει ακριβής μέλετη για τις οικονομικές επιπτώσεις από την παύση της λειτουργίας των Αδασμολογήτων Ζωνών, καθώς και για το πόσες θέσεις εργασίας θα χαθούν, άμεσα ή έμμεσα, σε μια εποχή, μάλιστα, όπου το πρόβλημα της ανεργίας εμφανίζεται ιδιαίτερα οξύ στην ΕΕ.

Απάντηση (20 Ιανουαρίου 1998)

Η Κοινότητα δεν προτίθεται να καταργήσει τις Αδασμολόγητες Ζώνες που ορίζονται από τα άρθρα 166 έως 181 του κοινοτικού τελωνειακού κώδικα (κανονισμός (ΕΚ) αριθ. 2913/92 του Συμβουλίου - ΕΕ L 302 της 19.10.1997).

Η ερώτηση αφορά ενδεχομένως την κατάργηση των αδασμολόγητων πωλήσεων μετά από τις 30 Ιουνίου 1999. Το Συμβούλιο παραπέμπει τον αξιότιμο κ. βουλευτή στην απάντηση του Συμβουλίου στη γραπτή ερώτηση αριθ. 1515/97 καθώς και στις απαντήσεις στι προφορικές ερωτήσεις αριθ. Η-0133/97, Η-0508/97 και Η-0707/97.
ΓΡΑΠΤΗ ΕΡΩΤΗΣΗ P-3724/97 υποβολή: Luis Marinho (PSE) προς την Επιτροπή (12 Νοεμβρίου 1997)

Θέμα: Ασφάλεια των σχολικών οχημάτων

Ο αριθμός των ατυχημάτων με σχολικά οχήματα διαρκώς αυξάνει. Από έτος σε έτος, οι αριθμοί είναι ολοένα ανησυχητικότεροι. Υπολογίζεται ότι στο 80% των περιπτώσεων τα αίτια είναι υλικού χαρακτήρα (μηχανικές βλάβες, κόπωση του υλικού ή έλλειψη ασφάλειας) και το 20% μόνο οφείλεται στον ανθρώπινο παράγοντα.

Λαμβάνοντας υπόψη ότι η καλή μεταχείριση και η ασφάλεια των μαθητών αποτελεί έναν από τους στόχους της οικογενειακής πολιτικής και ότι η Σύμβαση για τα Δικαιώματα του Παιδιού του ΟΗΕ προβλέπει την υποχρέωση θέσπισης νομοθεσίας για τη ρύθμιση αυτής της αρχής, ερωτάται η Επιτροπή

1. Με ποιές άμεσες ή έμμεσες παρεμβάσεις μπορεί η ΕΕ να αυξήσει την ασφάλεια των σχολικών μεταφορών και να συμβάλει στην αντιμετώπιση του προβλήματος των σημερινών ακατάλληλων και κορεσμένων λόγω αύξησης του σχολικού πληθυσμού οχημάτων;

2. Τελεί άραγε υπό εκπόνηση κάποια οδηγία σχετικά με την «ασφάλεια των οχημάτων που χρησιμοποιούνται για τη μεταφορά μαθητών σχολείου»;

Απάντηση του κ. Kinnock εξ ονόματος της Επιτροπής (11 Δεκεμβρίου 1997)

H Eπιτροπή δεν διαθέτει στοιχεία που να αποδεικνύουν ότι περίπου 80% των ατυχημάτων σχολικών λεωφορείων στην Πορτογαλία οφείλονται σε τεχνικές βλάβες και, ως εκ τούτου, θα ενδιαφερόταν να λάβει συμπληρωματικές πληροφορίες για το θέμα αυτό εκ μέρους του Αξιοτίμου Μέλους του Κοινοβουλίου.

Η οδηγία του Συμβουλίου 96/96/ΕΚ της 20ης Δεκεμβρίου 1996 για την προσέγγιση των νομοθεσιών των κρατών μελών όσον αφορά τις δοκιμές οδικής αξιοπιστίας των μηχανοκινήτων οχημάτων και των ρυμουλκουμένων τους ((ΕΕ L 46 της 17.2.1997 )) καθορίζει ελάχιστες απαιτήσεις για τις δοκιμές οδικής αξιοπιστίας των οχημάτων, συμπεριλαμβανομένων και των σχολικών λεωφορείων. Οι δοκιμές αυτές πρέπει να εξασφαλίζουν την τήρηση ελαχίστων προτύπων ασφαλείας και τον τακτικό έλεγχο των οχημάτων.

Επιπλέον, η Επιτροπή εξετάζει το ενδεχόμενο να υποβάλει πρόταση ευρωπαϊκής νομοθεσίας ώστε να επιτραπεί στις αρχές να πραγματοποιούν τυχαίους οδικούς ελέγχους προκειμένου να εξασφαλίζεται η συντήρηση των οχημάτων σύμφωνα με τα πρότυπα που καθορίζει η οδηγία 96/96/ΕΚ.

Η Επιτροπή θεωρεί ότι η οδηγία 96/96/ΕΚ, εφόσον μάλιστα ενισχυθεί με κατάλληλες διατάξεις νομιμοποίησης των οδικών δειγματοληπτικών ελέγχων, παρέχει επαρκείς εγγυήσεις για τη βελτίωση των προτύπων των οχημάτων εν γένει και, κατά συνέπεια, δεν προτίθεται επί του παρόντος να επιδιώξει την καθιέρωση ειδικής νομοθεσίας για τα σχολικά αυτοκίνητα.
ΓΡΑΠΤΗ ΕΡΩΤΗΣΗ E-2891/97 υποβολή: Glyn Ford (PSE) προς την Επιτροπή (17 Σεπτεμβρίου 1997)

Θέμα: Μεταφορά μικτού οξειδίου του ουρανίου σε φιάλες τύπου Β του ΔΟΑΕ

Μπορεί η Επιτροπή να επιβεβαιώσει ότι χρηματοδοτεί εν μέρει τη BNFL (Βρετανική εταιρία πυρηνικών καυσίμων) και άλλες εταιρίες πυρηνικών για την ανέγερση εγκαταστάσεων δοκιμής, ώστε το μικτό οξείδιο του ουρανίου και το οξείδιο του πλουτωνίου (καύσιμο μικτό οξείδιο πλουτωνίου-ουρανίου) να καταχωρηθούν σαν υλικά χαμηλής διασποράς και να μεταφέρονται σε φιάλες τύπου Β του ΔΟΑΕ μετά το 2001;

Αντιλαμβάνεται η Επιτροπή ότι η συνέχιση της χρήσης φιαλών τύπου Β για αυτό το σκοπό εμπεριέχει σοβαρούς κινδύνους σε θέματα ασφάλειας;

Απάντηση του κ. Παπουτσή εξ ονόματος της Επιτροπής (6 Νοεμβρίου 1997)

Η Επιτροπή έχει χρηματοδοτήσει επί σειρά ετών συμβάσεις για τη διενέργεια μελετών στον τομέα της ασφαλούς μεταφοράς ραδιενεργών υλικών. Η μελέτη που αναφέρει το Αξιότιμο Μέλος εντάσσεται στο πρόγραμμα δράσης του 1996. Για την διενέργεια της μελέτης, η BNFL (Βρετανική εταιρεία πυρηνικών καυσίμων) ηγήθηκε ομίλου εταιρειών στον οποίο συμμετέχουν άλλοι βιομηχανικοί εταίροι από το Βέλγιο, τη Γαλλία και τη Γερμανία. Στον όμιλο αυτό χορηγήθηκε περιορισμένη χρηματοδοτική ενίσχυση για να αρχίσει η εκτέλεση του έργου σχετικά με την «Ανάπτυξη μεθόδων αξιολόγησης για τον χαρακτηρισμό των υλικών χαμηλής διασποράς (ΥΧΔ)». Γι' αυτές τις μεθόδους αξιολόγησης θα απαιτηθεί η κατασκευή εγκατάστασης δοκιμών και η διενέργεια ορισμένων δοκιμών προσομοίωσης των συνθηκών αεροπορικού ατυχήματος.

Αφού καθοριστούν οι μέθοδοι αξιολόγησης, οιοδήποτε υλικό περιέχει καύσιμα μείγματος οξειδίων (ΜΟΧ) θα υπόκειται σε αυτές τις δοκιμές, ουτωσώστε να διαπιστώνεται κατά πόσον μπορεί να χαρακτηριστεί ως ΥΧΔ.

Η Επιτροπή γνωρίζει τις ανησυχίες σχετικά με την συνεχιζόμενη χρήση συσκευασιών τύπου Β για τις αεροπορικές μεταφορές και παρακολουθεί την αξιολόγηση αυτών των ανησυχιών στο πλαίσιο της μόνιμης ομάδας εργασίας εμπειρογνωμόνων της Επιτροπής σχετικά με την ασφαλή χρήση των ραδιενεργών ουσιών. Τα ζητήματα αυτά απασχολούν επίσης τον Διεθνή Οργανισμό Ατομικής Ενέργειας (ΔΟΑΕ), του οποίου η συμβουλευτική επιτροπή για τα πρότυπα ασφαλείας συνέστησε προσφάτως να συσταθεί συντονισμένο ερευνητικό πρόγραμμα με τίτλο «Σοβαρότητα ατυχημάτων κατά την αεροπορική μεταφορά ραδιενεργών υλικών». Η Επιτροπή παρακολουθεί εκ του σύνεγγυς την εξέλιξη αυτού του προγράμματος.
ΓΡΑΠΤΗ ΕΡΩΤΗΣΗ E-1870/97 υποβολή: Gerardo Fernαndez-Albor (PPE) προς την Επιτροπή (30 Μαΐου 1997)

Θέμα: Συμβολή της Ευρωπαϊκής Ένωσης στην ανάπτυξη της επαρχίας As Pontes της Γαλικίας

Η τοπική κυβέρνηση της ισπανικής περιφέρειας της Γαλικίας υπέγραψε συμφωνία συνεργασίας με μία από τις μεγαλύτερες επιχειρήσεις ηλεκτρισμού της χώρας, καθώς και με τις εργατικές ομοσπονδίες, για την οικονομική ανάπτυξη της επαρχίας As Pontes της Γαλικίας.

Το σχέδιο επανεκβιομηχάνισης θα ισχύει μέχρι το έτος 2001. Η τοπική κυβέρνηση θα επενδύσει 300 εκατομμύρια και η επιχείριση ηλεκτρισμού 900 εκατομμύρια.

Θα μπορούσε η Επιτροπή να αναφέρει σε ποιό βαθμό μπορεί να συμμετάσχει η Ευρωπαϊκή ώνωση στο προαναφερθέν σχέδιο, ποιά μπορεί να είναι η συμβολή της στην υλοποίησή του και στο πλαίσιο ποιού κοινοτικόυ προγράμματος ή δράσης θα μπορούσε να εξετασθεί η συμμετοχή της στην ανάπτυξη της επαρχίας As Pontes της Γαλικίας;

Συμπληρωματική απάντηση της κ. Wulf-Mathies εξ ονόματος της Επιτροπής (21 Νοεμβρίου 1997)

Ο καθορισμός της τελικής πηγής μιας πιθανής χρηματοδοτικής συμβολής των Διαρθρωτικών Ταμείων στην υλοποίηση της συμφωνίας συνεργασίας, που υπέγραψε η τοπική κυβέρνηση της ισπανικής περιφέρειας της Γαλικίας (Xunta de Galicia) με την επιχείρηση ηλεκτρισμού Endesa και τους αντιπροσώπους των σωματείων με σκοπό την οικονομική ανάπτυξη της επαρχίας As Pontes της Γαλικίας, απαιτεί την υποβολή αίτησης εκ μέρους των τοπικών αρχών, όπου θα ζητείται η ειδική χρηματοδότηση του ανωτέρω έργου στα πλαίσια ενός συγκεκριμένου προγράμματος διαρθρωτικής παρέμβασης.

Δεδομένου ότι ανάλογη αίτηση δεν έχει ακόμη υποβληθεί, δεν κρίνεται σκόπιμη οποιαδήποτε προσπάθεια εξεύρεσης συγκεριμένης πηγής ενδεχόμενων κονδυλίων για το εν λόγω έργο, ιδιαίτερα δε, εφόσον η ισπανική περιφέρεια της Γαλικίας απολαύει άνω των 20 προγραμμάτων χρηματοδοτούμενων από τα Διαρθρωτικά Ταμεία της Κοινότητας, ορισμένα εκ των οποίων (όπως το επιχειρησιακό πρόγραμμα με την επωνυμία «Γαλικία 1994-1999») μπορούν να χρηματοδοτήσουν ανάλογα έργα, υπό την προϋπόθεση ότι πληρούνται οι απαραίτητοι όροι.
ΓΡΑΠΤΗ ΕΡΩΤΗΣΗ E-3546/97 υποβολή: Gerardo Fernαndez-Albor (PPE) προς την Επιτροπή (12 Νοεμβρίου 1997)

Θέμα: Κοινοτική χρηματοδότηση για τον Σιδηρόδρομο Υψηλής Ταχύτητας στη Γαλικία

Στο σιδηροδρομικό δίκτυο της ισπανικής περοφέρειας της Γαλικίας υπάρχουν σημεία όπου οι συρμοί δεν μπορούν να κινηθούν με ταχύτητα μεγαλύτερη των σαράντα χιλιομέτρων την ώρα. Το τοπικό κοινοβούλιο αυτής της Αυτόνομης Διοικητικής Περιφέρειας ενέκρινε, πριν από δύο χρόνια, ομόφωνα, ένα σχέδιο πλήρους αναδιαμόρφωσης του σιδηροδρομικού δικτύου και πρόσβασης στις υψηλές ταχύτητες.

Αυτό το τελευταίο εξαρτάται από την κατασκευή νέας γραμμής και σήραγγας στην οροσειρά του Guadarrama, μέσω της οποίας θα διοχετεύεται όλη η σιδηροδρομική κίνηση προς τη βορειοδυτική Ισπανία.Οι κρατικές δημοσιονομικές προβλέψεις όμως δεν χορηγούν παρά ένα ασήμαντο μέρος των κεφαλαίων που απαιτούνται για ένα τέτοιο έργο, το οποίο θα επέτρεπε να φθάσει ο Σιδηρόδρομος Υψηλής Ταχύτητας στη Γαλικία, που τον χρειάζεται επειγόντως.

Πιστεύει η Επιτροπή ότι το έργο της επέκτασης του δικτύου ΣΥΤ μέχρι τη Γαλικία, συνολικής δαπάνης 173,5 δισεκ. πεσετών, θα μπορούσε να επιδοτηθεί από τους πόρους των ταμείων συνοχής που προορίζονται για την Ισπανία; Με ποιόν τρόπο θα πρέπει να κινητοποιηθεί η κοινοτική αλληλεγγύη, όσον αφορά την ανάγκη να καταργηθεί η σιδηροδρομική απομόνωση της περιφέρειας της Γαλικίας, ώστε να απελευθερωθούν πόροι των ταμείων αυτών για τον προαναφερθέντα σκοπό;

Απάντηση της κ. Wulf-Mathies εξ ονόματος της Επιτροπής (22 Δεκεμβρίου 1997)

Μέχρι σήμερα, η Επιτροπή δεν έχει λάβει από τις ισπανικές αρχές καμία αίτηση συγχρηματοδότησης του σχετικού έργου από το Ταμείο Συνοχής. Δεν δύναται να εκφέρει γνώμη σχετικά με ενδεχόμενη συγχρηματοδότηση, παρά μόνο κατόπιν εξέτασης ανάλογης αίτησης.
ΓΡΑΠΤΗ ΕΡΩΤΗΣΗ E-2232/97 υποβολή: Αλέξανδρος Αλαβάνος (GUE/NGL) προς το Συμβούλιο (18 Iουλίου 1997)

Θέμα: Άσκηση εκλογικών δικαιωμάτων από Αλβανούς μετανάστες στην Ε.Ε.

Εκατοντάδες χιλιάδες Αλβανοί μετανάστες εργάζονται σε χώρες της Ευρωπαϊκής Ένωσης κυρίως στην Ελλάδα και στην Ιταλία. Οι εργαζόμενοι αυτοί παρά τις καλές προθέσεις που έχουν εκδηλώσει ορισμένες κυβερνήσεις για να τους διευκολύνουν να μεταβούν στην περιοχή τους για να ασκήσουν το εκλογικό τους δικαίωμα, είναι βέβαιο ότι σε ελάχιστο ποσοστό θα μπορέσουν να ασκήσουν το εκλογικό τους δικαίωμα.

Δεδομένης της σημασίας των επικείμενων εκλογών στην Αλβανία, του πολύ μεγάλου αριθμού των μεταναστών, της ανάγκης για καθολική συμμετοχή των Αλβανών πολιτών, ερωτάται το Συμβούλιο αν προτίθεται να καλέσει την Αλβανική κυβέρνηση, τα κράτη μέλη και τον ΟΑΣΕ να προωθήσουν πρωτοβουλίες που θα δώσουν τη δυνατότητα στους Αλβανούς μετανάστες να ψηφίσουν στις χώρες διαμονής τους, ώστε το εκλογικό αποτέλεσμα να είναι όσο το δυνατόν πιο αντιπροσωπευτικό.

Απάντηση (19 Ιανουαρίου 1998)

Η ερώτηση του αξιότιμου κ. Βουλευτή δεν εμπίπτει στο πλαίσιο των αρμοδιοτήτων του Συμβουλίου.

Πράγματι, το Συμβούλιο δεν είναι αρμόδιο να εκφέρει γνώμη για ένα ζήτημα που αφορά τον τρόπο με τον οποίο μία τρίτη χώρα, η Αλβανία, οργανώνει τη συμμετοχή των μεταναστών υπηκόων της που βρίσκονται εκτός των συνόρων της στις εκλογές που διεξάγονται στην Αλβανία.
ΓΡΑΠΤΗ ΕΡΩΤΗΣΗ E-3230/97 υποβολή: Klaus Rehder (PSE) προς την Επιτροπή (20 Οκτωβρίου 1997)

Θέμα: Μεταφορές ίππων που προορίζονται για σφαγή στην Ευρωπαοκή 7Ενωση

Οι ίπποι και όνοι που προορίζονται για σφαγή μεταφέρονται συχνά ή στην Ευρωπαϊκή Ενωση ή εξάγονται από την ΕΕ υπό ανατριχιαστικές συνθήκες.

1. Πόσοι όνοι και ίπποι εξάγονται ετησίως προς σφαγή από τις χώρες της Ανατολικής και Κεντρικής Ευρώπης;

2. Πόσοι όνοι και ίπποι προέρχονται κατ' έτος από την α) Πολωνία, β) την Ρουμανία;

3. Πόσοι ίπποι και όνοι μεταφέρονται κατ' έτος στην Ιταλία;

4. Σε ποιές χώρες, εκτός από την Ιταλία, μεταφέρονται οι ίπποι προς σφαγή από τις ανατολικές χώρες;

5. Πόσοι ίπποι και όνοι δεν επέζησαν της μεταφοράς την τελευταία διετία;

6. Σε τί ύψος ανέρχεται η τιμή ενός ίππου προς σφαφή (ανά χιλιόγραμμο ζωντανού ζώου) στην Πολωνία και τη Ρουμανία;

7. Πόσο αλογίσιο κρέας (φρέσκο ή κατεψυγμένο) προμηθεύει η Ιταλία στην Ελβετία;

8. Πόσοι τόνοι σαλάμι που παρασκευάζονται κατά το μεγαλύτερο μέρος από κρέας αλόγου ή όνου προμηθεύει η Ιταλία στις χώρες της Ευρωπαϊκής Ενωσης;

9. Πόσο κατεψυγμένο αλογίσιο κρέας εισέρχεται από άλλες χώρες (Καναδά, Αργεντινή, ΗΠΑ, ενδεχομένως άλλες χώρες) στην ΕΕ;

Απάντηση του κ. Fischler εξ ονόματος της Επιτροπής (1 Δεκεμβρίου 1997)

Όσον αφορά τις απαντήσεις στις ερωτήσεις 1 έως 4, 7 και 9 η Επιτροπή διαβιβάζει αμέσως στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου τις πληροφορίες που ζητήθηκαν.

Σχετικά με τις ερωτήσεις 5,6 και 8 η Επιτροπή δυστυχώς δεν είναι σε θέση να απαντήσει γιατί δεν διαθέτει αρκετά στοιχεία.
ΓΡΑΠΤΗ ΕΡΩΤΗΣΗ E-3774/97 υποβολή: Νικήτας Κακλαμάνης (UPE) προς το Συμβούλιο (24 Νοεμβρίου 1997)

Θέμα: Αναγκαίες συνθήκες για την εισαγωγή του ΕΥΡΩ στα κράτη μέλη της ΕΕ

Έντονη διαμάχη έχει ξεσπάσει σε Ευρωπαϊκό επίπεδο γύρω από το σημαντικό θέμα του αν είναι υποχρεωτική ή όχι η ένταξη των νομισμάτων των κρατών μελών της Ένωσης επί δύο τουλάχιστον χρόνια στο Μηχανισμό Συναλλαγματικών Ισοτιμιών, πριν από τη συμμετοχή των χωρών αυτών στο ΕΥΡΩ.

Θα ήθελα να πληροφορηθώ από το Συμβούλιο Υπουργών αν είναι αναγκαία συνθήκη η συμμετοχή των νομισμάτων των χωρών που επιθυμούν σε κάποια χρονική στιγμή να καθιερώσουν το ΕΥΡΩ στο μηχανισμό συναλλαγματικών ισοτιμιών, ή δεν απαιτείται ρητά και κατηγορηματικά κάτι τέτοιο προκειμένου οι ενδιαφερόμενες χώρες να υιοθετήσουν το Ενιαίο Νόμισμα, και να εισέλθουν στην Τρίτη φάση της Οικονομικής και Νομισματικής Ένωσης (ΟΝΕ).

Απάντηση (16 Φεβρουαρίου 1998)

Η επιλογή των κρατών μελών που θα πληρούν τις απαραίτητες προϋποθέσεις για την υιοθέτηση του ενιαίου νομίσματος θα γίνει δυνάμει του άρθρου 109 Ι, παράγραφος 4 της συνθήκης ΕΚ.

Εν συνεχεία - όσον αφορά τα κράτη μέλη για τα οποία ισχύει παρέκκλιση και τα οποία πληρούν τις προϋποθέσεις βάσει των κριτηρίων του άρθρου 109 Ι, παράγραφος 1 της συνθήκης - η παρέκκλιση θα καταργηθεί σύμφωνα με τους όρους του άρθρου 109 Κ, παράγραφος 2.
ΓΡΑΠΤΗ ΕΡΩΤΗΣΗ E-3486/97 υποβολή: Richard Howitt (PSE) προς το Συμβούλιο (3 Νοεμβρίου 1997)

Θέμα: Η Σύμβαση της Βαρσοβίας και η κράτηση κατοίκου του Essex ως ομήρου στο Κουβέιτ- απαίτηση κατά ης British Airways

Λαμβάνοντας υπόψη την από μακρού υφιστάμενη καταγγελία του κ. Edwart Hammett, κατοίκου του Essex, και 367 επιβατών του αεροπλάνου της πτήσης 149 της British Airways, το οποίο παρακινδυνευμένα και ηθελημένα προσγειώθηκε στο Κουβέτι μετά την εισβολή του Ιράκ κατά τον πόλεμο του Κόλπου, συμφωνεί το Συμβούλιο ότι το σχέδιο κανονισμού περί αποζημίωσης των επιβατών σε περίπτωση αεροπορικών ατυχημάτων δημιουργεί προηγούμενο υπέρ της αρμοδιότητας της Ευρωπαϊκής Ένωσης όσον αφορά τη Σύμβαση της Βαρσοβίας; Πρόκειται επομένως να δεσμευτεί το Συμβούλιο ότι θα υποστηρίξει ένα νέο κανονισμό που θα επιτρέπει στην Ευρωπαϊκή Επιτροπή να ερευνά τις ενδεχόμενες ευθύνες των αερομεταφορέων σε περιπτώσεις καταγγελιών που δεν αφορούν ατυχήματα, ανεξάρτητα εάν εφαρμόζονται ορισμένες ειδικές πτυχές της Σύμβασης της Βαρσοβίας;

Συμφωνεί το Συμβούλιο ότι μόνο οφέλη θα αντλήσουν οι καταγγέλλοντες όπως ο κ. Hammett εφόσον εγκριθεί η νομοθεσία αυτή;

Απάντηση (12 Φεβρουαρίου 1998)

To Συμβούλιο υπενθυμίζει στον αξιότιμο Βουλευτή ότι τα θέματα που αφορά το «σχέδιο κανονισμού περί αποζημίωσης των επιβατών σε περίπτωση αεροπορικών ατυχημάτων» αποτελούν το αντικείμενο του κανονισμού (ΕΚ) 2027/97 του Συμβουλίου της 9ης Οκτωβρίου 1997, για την ευθύνη του αεροματαφορέως σε περίπτωση ατυχήματος (ΕΕ L 285 της 17.10.97, σελίδα 1). Ο κανονισμός θα αρχίσει να ισχύει ένα έτος μετά την ημερομηνία της δημοσίευσής του στην Επίσημη Εφημερίδα των Ευρωπαϊκών Κοινοτήτων.

'Εως τώρα, δεν έχουν υποβληθεί στο Συμβούλιο προτάσεις τροποποίησης του κανονισμού αυτού. Υπ'αυτές τις συνθήκες, το Συμβούλιο σαφώς δεν μπορεί να προκαθορίσει τη θέση του όσον αφορά το περιεχόμενο ενδεχομένων τροποποιήσεων του εν λόγω κανονισμού.
ΓΡΑΠΤΗ ΕΡΩΤΗΣΗ E-3760/97 υποβολή: Graham Mather (PPE) προς την Επιτροπή (21 Νοεμβρίου 1997)

Θέμα: Ψυχολογικές πτυχές της ανεργίας - Χρηματοδότηση έρευνας από την ΕΕ

Βάσει των υφισταμένων διατάξεων άμεση ευρωπαϊκή χρηματοδότηση για πρωτοβουλίες στον τομέα της απασχολήσεως δεν μπορεί να χρησιμοποιηθεί για δράσεις που σχετίζονται με την υγεία (ψυχική και σωματική). Τούτο αποκλείει την κοινοτική χρηματοδότηση έρευνας των ψυχολογικών πτυχών της ανεργίας και ειδικότερα του πως οι μακράς διαρκείας άνεργοι μπορεί να βοηθηθούν για να αντιμετωπίσουν την επιστροφή τους στο χώρο εργασίας.

Επειδή ένας δυσανάλογα μεγάλος αριθμός μεταξύ εκείνων που δεν έχουν εργασία απ' άκρου εις άκρο της ΕΕ είναι οι άνεργοι μακράς διαρκείας, φαίνεται ότι το συγκεκριμένο θέμα θα ήταν χρήσιμο να αποτελέσει αντικείμενο έρευνας χρηματοδοτούμενης από την ΕΕ.

Ποίες είναι οι κατευθυντήριες γραμμές για τον καθορισμό του τί μπορεί να λάβει ευρωπαϊκή χρηματοδότηση από πρωτοβουλίες για την απασχόληση, πώς καταλήγει κανείς σε αυτές και προτίθεται η Επιτροπή να αναλάβει να προβεί σε ανασκόπησή τους υπό το φως της πασιφανέστατης αυτής παραλείψεως;

Απάντηση του κ. Flynn εξ ονόματος της Επιτροπής (19 Δεκεμβρίου 1997)

Είναι γεγονός ότι κατά το παρελθόν ήταν δύσκολο να χρηματοδοτηθεί η έρευνα στον τομέα αυτό από το κονδύλιο του προϋπολογισμού σχετικά με την ανάλυση και την πολιτική της αγοράς εργασίας (Β3-4010). Ωστόσο, οι αρχηγοί κρατών και κυβερνήσεων συμφώνησαν στο Λουξεμβούργο το Νοέμβριο του 1997 ότι τα κράτη μέλη πρέπει να θεσπίσουν προληπτικές και προσανατολισμένες στην απασχολησιμότητα στρατηγικές με βάση τον έγκαιρο εντοπισμό και την έγκαιρη δράση. Αυτό υποστηρίχθηκε ιδιαίτερα από το Κοινοβούλιο, στην έκθεσή του σχετικά με τις κατευθυντήριες γραμμές στον τομέα της απασχόλησης, η δε Επιτροπή αναμένει ότι οι εν λόγω κατευθυντήριες γραμμές θα εγκριθούν πριν από τα τέλη του έτους. Στο βαθμό που αυτό αντανακλά αυτή τη στρατηγική πολιτικής, πρέπει να αναμένεται ότι το σχόλιο επί αυτού του κονδυλίου του προϋπολογισμού θα είναι επαρκώς ελαστικό ώστε να επιτρέπεται η χρηματοδότηση της έρευνας των ψυχολογικών πτυχών της ανεργίας, που σαφώς εμπίπτει στο πεδίο της απασχολησιμότητας.
ΓΡΑΠΤΗ ΕΡΩΤΗΣΗ E-3391/97 υποβολή: Anita Pollack (PSE) προς την Επιτροπή (23 Οκτωβρίου 1997)

Θέμα: Επιχειρηματικός τουρισμός

Το 1996 υπεβλήθη στην Επιτροπή έκθεση για τον επιχειρηματικό τουρισμό την οποία είχε εκπονήσει η εταιρία Horwath & Axe 7 θα μπορούσε να αναφέρει λεπτομερώς η Επιτροπή σε ποιές ενέργειες προέβη για την εφαρμογή των συστάσεων της έκθεσης αυτής;

Απάντηση του κ. Παπουτσή εξ ονόματος της Επιτροπής (19 Νοεμβρίου 1997)

Την άνοιξη του 1996, η Επιτροπή δημοσίευσε την περίληψη της έκθεσης «Επιχειρηματικός και συνεδριακός τουρισμός στον Ευρωπαϊκό Οικονομικό Χώρο». Η περίληψη της έκθεσης έχει από τότε διανεμηθεί ευρύτατα σε ενδιαφερόμενους οργανισμούς και ιδιώτες, και παρουσιάστηκε επίσης σε τρεις σημαντικές διεθνείς εκδηλώσεις.

Η έκθεση επισήμανε το σημαντικό επίπεδο του κύκλου εργασιών από τον επιχειρηματικό τουρισμό, που υπολογίζεται σε 162.000 εκατ. ECU. Επιπλέον, η δραστηριότητα που είναι αποτέλεσμα του εν λόγω επαγγελματικού τουρισμού, θεωρείται ότι αντιπροσωπεύει ποσό υπερδιπλάσιο του προαναφερθέντος.

Παρά τις αισιόδοξες προοπτικές για τη μελλοντική ανάπτυξη της αγοράς, η έκθεση καταλήγει στο συμπέρασμα ότι ο ευρωπαϊκός κλάδος επιχειρηματικού τουρισμού πρέπει να καταρτίσει μια κοινή πολιτική και μια συνολική στρατηγική για να πετύχει τους στόχους της. Ενώ τα προβλήματα που επισημάνθηκαν δεν αφορούσαν αποκλειστικά τον επιχειρηματικό τουρισμό, ανάμεσα στις δυσκολίες που αναφέρθηκαν ήταν η σημαντική έλλειψη στατιστικών και πληροφοριών όσον αφορά τα δεδομένα της αγοράς και τις τάσεις σε όλα τα επίπεδα, ορισμένα δημοσιονομικά και νομικά εμπόδια, μια ουσιαστική ανάγκη για εξειδικευμένη κατάρτιση σε ορισμένες ειδικότητες, τα διασκορπισμένα διαφημιστικά προγράμματα και η έλλειψη σαφήνειας στον ορισμό των δραστηριοτήτων του επιχειρηματικού τουρισμού.

Παρά το γεγονός ότι τα περισσότερα θέματα που εθίχθησαν αφορούν κυρίως τον ίδιο τον κλάδο, η Κοινότητα μπορεί επίσης να συμβάλει στην κατάσταση. Στην πρότασή της για απόφαση του Συμβουλίου σχετικά με το πρώτο πολυετές πρόγραμμα «Philoxenia» υπέρ του ευρωπαϊκού τουρισμού (1997, 2000) ((ΕΕ C 222 της 31.07.1996 όπως τροποποιήθηκε από την ΕΕ C 13 της 14.01.1997. )), η Επιτροπή προτείνει τη δημιουργία ενός πλαισίου μέσα στο οποίο μπορούν να ληφθούν μέτρα για την ενίσχυση της ποιότητας και ανταγωνιστικότητας του ευρωπαϊκού τουρισμού. Οι άμεσοι στόχοι που προσδιορίζονται στο πρόγραμμα, και συγκεκριμένα η βελτίωση των γνώσεων στον τομέα του τουρισμού, η βελτίωση του νομοθετικού και χρηματοοικονομικού περιβάλλοντος για τον τουρισμό, η αναβάθμιση της ποιότητας του ευρωπαϊκού τουρισμού και η αύξηση του αριθμού των τουριστών από τρίτες χώρες, παρέχουν μεγάλο εύρος για την κάλυψη των θεμάτων που θίγονται στην έκθεση. Η πρόταση της Επιτροπής βρίσκεται προς το παρόν υπό συζήτηση στο Συμβούλιο.